kalixlouiis/myanmar-wikipedia-corpus huggingface dataset:
၁၉၉၈ တွင် အမေရိကန်ပြည်ထောင်စု ၌ အသက် ၂၀-၂၉ ကြားရှိ လူမည်းသုံးယောက်တွင် တစ်ယောက်နီးပါးမှာ ထောင် သို့မဟုတ် အချုပ်ကျခြင်း၊ ခံဝန်ကာလ သို့မဟုတ် သတ်မှတ်ထားသည့် မည်သည့်နေ့ထိမဆိုတွင် အာမခံတို့နှင့် နေနေရသည်။
မြောက်အမေရိက၏ဒေသခံ တိုင်းရင်းသား အမေရိကန်များ မှာ ကနေဒါ ၏ လူဦးရေတွင် ၂% နီးပါး ပါဝင်သော်လည်း ဗဟိုအကျဉ်းထောင်ရှိ လူဦးရေ၏ ၁၈% အဖြစ် လူ ၂၀၀၀ ရှိနေခဲ့သည်။
ဇွန်လ ၂၀၀၆ ခု ဩစတြေးလျအစိုးရ၏ အကျဉ်းထောင်စာရင်းများ ထုတ်ပြန်မှု အရ ဩစတြေးလျ ရှိ အကျဉ်းထောင်များ အားလုံးသောလူဦးရေ၏ ၂၄% မှာ တိုင်းရင်းသားများ ဖြစ်သည်။
၂၀၀၄ တွင် နယူးဇီလန် ရှိ လူဦးရေစုစုပေါင်း၏ ၁၅% ခန့် မှာ Māori (မာအိုရီ) တို့ ဖြစ်သော်လည်း အကျဉ်းသား များ၏ ၄၉.၅% လည်းဖြစ်သည်။
မာအိုရီတို့မှာ မာအိုရီမဟုတ်သူတို့ အကျဉ်းထောင်ဝင်နှုန်း၏ ၈ ဆ ရှိနေသည်။
အင်္ဂလန် ၏ အကျဉ်းထောင်များရှိ လေးပုံတစ်ပုံသောသူတို့မှာ လူမျိုးကွဲအနည်းစုတို့မှ ဖြစ်သည်။
သာတူညီမျှမှုနှင့် လူ့အခွင့်အရေးကော်မရှင် မှ အင်္ဂလန် နှင့် ဝေလနယ်တို့ရှိ လူဦးရေ၏ လူဖြူတစ်ယောက်လျှင် လူမည်း ငါးယောက်နှုန်း မှာ အကျဉ်းကျခံနေရကြောင်း တွေ့ရှိခဲ့သည်။
ပညာရှင်များ နှင့် နိုင်ငံရေးသမားများမှ ဆိုသည်မှာ လူမည်းများအား အလွန်အကျွံ ကိုယ်စားပြုထားခြင်းမှာ ရာဇဝတ်တရားရေးစီရင်မှုစနစ်ရှိ နှစ်ကာလများစွာရှိခဲ့သော လူမျိုးရေးအစွဲ၏ ရလဒ်ဖြစ်သည် ဟူ၏။
လိင်အရ ယောက်ျား၊ မိန်းမ သတ်မှတ်၍ ခွဲခြားခြင်း ကျား၊ မ ခွဲခြားဆက်ဆံခြင်း နှင့် လိင်အရ ခွဲခြားဆက်ဆံခြင်း ဟူသည် လူတစ်ယောက်၏ ကျား၊မ ဖြစ်ခြင်း နှင့် ဆက် နွယ်သော ခံယူချက်များ နှင့် အပြုအမူများ ကို ရည်ညွှန်းသော်လည်း လူမှုသဘာဝ၌ ထိုခံယူချက်များနှင့် အပြုအမူ များမှာ ပုံမှန်အားဖြင့် ဥပဒေဆိုင်ရာအကျိုးအပြစ်များ လုံးဝ မပါဝင်ပေ။
လိင်အရ ခွဲခြားဆက်ဆံခြင်း တွင် တစ်ဘက်မှ ကြည့်လျှင် ဥပဒေဆိုင်ရာ အကျိုးအပြစ်များ ပါဝင်နိုင်သည်။
လိင်အရခွဲခြားခြင်းတွင် မည်သည်တို့ပါဝင်သည်မှာ နိုင်ငံများအတွင်း ကွာခြားနိုင်သော်လည်း အနှစ်သာရမှာ လူတစ် ယောက်မှာ အခြားလိင်တစ်ယောက် မဖြစ်သည့်အတွက် အခြားလူတစ်ယောက်မှ ကောင်းကျိုးမပြုသော အပြုအမူတို့ ပြုလုပ်ခြင်းပင် ဖြစ်သည်။
နိုင်ငံအတော်များများတွင် အချို့သောဖော်ပြထားသည့် အခြေအနေတို့တွင် ထိုသဘာဝအား ခွဲခြားမှုပြုခြင်းသည် တရားမဝင်ဖြစ်သည်။
လက်ရှိတွင် လိင်ပေါ်တွင် အခြေခံ၍ ခွဲခြားဆက်ဆံခြင်းအား လူတစ်ယောက်မှာ အခြားလိင်တစ်ယောက် မဖြစ်သည့်အတွက် အခြားလူတစ်ယောက်မှ ကောင်းကျိုးမပြုသော အပြုအမူတို့ပြုလုပ်ခြင်းဟု ဖွင့်ဆိုထားသည်။
ယင်းသည် အစွဲနှင့် သတ်မှတ်ခြင်း ပုံစံတစ်မျိုးဖြစ်ပြီး နိုင်ငံအများစုရှိ ထိုထိုသောဖော်ပြထားသည့် အခြေအနေတို့တွင် တရားမဝင် ဖြစ်သည်။
လိင်မှုဆိုင်ရာ ခွဲခြားဆက်ဆံခြင်းသည် အခြေအနေ အမျိုးမျိုးတွင် တိုးလာနိုင်သည်။
ဥပမာအနေနှင့် အလုပ်အင်တာဗျူး တစ်ခုတွင် အလုပ်သမားတစ်ဦးသည် ခွဲခြားခြင်းဖြစ်သော မေးခွန်းများ အမေးခံရပြီး ခွဲခြားမှုပြုခံရနိုင်သည် သို့မဟုတ် အလုပ်ရှင် မှ အလုပ်သမားတစ်ဦးအား ကျား၊ မ ပေါ်တွင်အခြေခံ၍ မငှားရမ်းခြင်း၊ ရာထူးမတိုးခြင်း သို့မဟုတ် တာဝန်မှ မှားယွင်း ရပ်စဲခြင်း သို့မဟုတ် အလုပ်ရှင်မှ ကျား၊ မ ပေါ်အခြေခံ၍ မမျှတစွာ လုပ်ခပေးခြင်းတို့ ပြုနိုင်သည်။
လူမှုရေးအရ ကျား၊ မ ကွဲပြားခြင်းသည် ယောက်ျား နှင့် မိန်းမတို့အတွက် ကွဲပြားသော အခန်းကဏ္ဍများကို အကျိုးသင့် အကြောင်းသင့် ဖြစ်စေရန် အသုံးပြုလေ့ရှိရာ အချို့သောကိစ္စများတွင် ပထမဦးစားပေးနှင့် ဒုတိယဦးစားပေး အခန်း ကဏ္ဍများအဖြစ် တောင်းဆိုမှုများသို့ တိုးလာသည်။
အမျိုးသမီးများသည် "ဖန်မျက်နှာကျက်" ကို ခံစားကြုံတွေ့ရလေ့ရှိပြီး အမျိုးသမီးများအနေနှင့် အမျိုးသား များကဲ့သို့ တန်းတူအခွင့်အရေး ရရှိခံစားနိုင်သော လူမှုဝန်းကျင်ဟူ၍ မရှိပေဟု ကုလသမဂ္ဂ က ကောက်ချက်ချခဲ့သည်။
"ဖန်မျက်နှာ ကျက်" ဟူသော အသုံးအနှုန်းမှာ ခွဲခြားခြင်းကို အခြေခံ၍ အထူးသဖြင့် ကျား၊မ ခွဲခြားဆက်ဆံခြင်းကြောင့် အလုပ်အကိုင်တွင် တိုးတက်မှုအတွက် သိသာသော အတားအဆီး တစ်ခုအဖြစ် ဖော်ပြရန် သုံးခြင်းဖြစ်သည်။
ယောက်ျားမှ မိန်းမသို့ နှင့် မိန်းမမှ ယောက်ျားသို့ လိင်ပြောင်းလဲထားသူများ နှစ်မျိုးလုံးသည် ထုတ်ပယ်ခြင်း၊ အောင်မြင်မှုမရရှိခြင်း၊ အလုပ်အကိုင်ရှာဖွေရာတွင် ခက်ခဲခြင်း၊ လူ့အသိုင်းအဝိုင်းမှ သီးသန့်ဖြစ်နေခြင်း နှင့် အကြမ်းဖက် တိုက်ခိုက်ခံရခြင်းတို့ကို ဦးတည်စေသော ပြဿနာများကို ကြုံတွေ့ရလေ့ရှိသည်။
သို့သော်လည်း ကျား၊ မ ခွဲခြား ဆက်ဆံခြင်း ပြဿနာမှာ လိင်ပြောင်းလဲထားသူများ သို့မဟုတ် အမျိုးသမီးများအတွက် ရပ်တန့်သွားခြင်း မရှိပေ။
ကလေးပြုစုစောင့်ရှောက်ခြင်းသည် ထုံးစံအားဖြင့် "အမျိုးသမီးများ၏ အလုပ်" အဖြစ် သတ်မှတ်ထားပြီး အမျိုးသားများမှ ရုံးအလုပ်ကို စတင်ရှာဖွေသည်တွင် အချို့သောအလုပ်အကိုင် နယ်ပယ်များတွင် ဒုက္ခသည်များဖြစ်လာသည်။
အမျိုးဇာတ်ခွဲခြားခြင်း UNICEF (ကုလသမဂ္ဂ ကလေးများရန်ပုံငွေအဖွဲ့) နှင့် လူ့အခွင့်အရေးစောင့်ကြည့်မှု တို့အရ အမျိုးဇာတ် ခွဲခြားဆက် ဆံခြင်းသည် ကမ္ဘာတစ်လွှားတွင် လူပေါင်း ၂၅၀ မီလီယံကို သက်ရောက်လျက်ရှိသည်။
ကုလသမဂ္ဂ ကလေး များ ရန်ပုံငွေအဖွဲ့ ၏ တွေ့ရှိမှုအရ အမျိုးဇာတ်ပေါ်တွင် အခြေခံ၍ ခွဲခြားဆက်ဆံခြင်းသည် အာရှ (အိန္ဒိယ၊ သီရိလင်္ကာ၊ ဘင်္ဂလားဒေ့ရှ်၊ နီပေါနိုင်ငံ၊ ဂျပန်) နှင့် အာဖရိက ဒေသများတွင် အထူးပျံ့နှ့ံ နေသည်။
အလုပ်သမားငှားရမ်းခြင်းတွင် ခွဲခြားဆက်ဆံခြင်း အလုပ်သမားငှားရမ်းခြင်းတွင် ခွဲခြားဆက်ဆံခြင်းဟူသည် အချို့သော ပုဂ္ဂိုလ်များအား သူတို့၏လူမျိုး၊ အသက်၊ ယောက်ျား၊ မိန်းမဖြစ်ခြင်း၊ ကိုးကွယ်မှု၊ အရပ်အမြင့်၊ ကိုယ်အလေးချိန်၊ နိုင်ငံသား၊ ကိုယ်ခန္ဓာမသန်စွမ်းမှု၊ လိင် နှစ်သက်မှု သို့မဟုတ် ကျား၊ မ အဖြစ် သတ်မှတ်ချက်တို့ပေါ်တွင် အခြေခံ၍ အလုပ်လျှောက်ရန် နှင့် အလုပ်လက်ခံရန် တို့ မဖြစ်နိုင်အောင် ပြုခြင်းကို ရည်ညွှန်းပါသည်။
လူမှုရေးရာပညာ နှင့် ဆက်စပ်နေသည့်အတွင်း အလုပ်သမား ငှားရမ်းခြင်း တွင် ခွဲခြားဆက်ဆံခြင်းဟူသည် အများအားဖြင့် ထိုအချိန်တွင် လူမှုဝန်းကျင်၌ မည်သည့်အဖြစ်အပျက်များ ဖြစ်ပျက်နေသည်တို့နှင့် ဆက်စပ်နေသည်။
ဥပမာအားဖြင့် လွန်ခဲ့သော နှစ် ၅၀ ကျော်က အာဖရိကန် အမေရိကန် ယောက်ျားတစ်ယောက်ကို ငှားရမ်းရန်သည် အဓိပ္ပာယ်မရှိဖွယ် ဖြစ်နေနိုင်ပြီး၊ အာဖရိကန်အမေရိကန် မိန်းမ တစ်ယောက်ကို ငှားရမ်း ရန်မှာ လုံးဝကြားဖူးမည်ပင် မဟုတ်ပေ။
သို့သော်လည်း ယနေ့ ကျွနု်ပ်တို့ လူမှုဝန်းကျင်တွင် အရည်အချင်းရှိသူ မည်သူ ကို မဆို ငှားရမ်းရန် လုံးဝသတ်မှတ်ထားသည်။
အလုပ်သမားငှားရမ်းခြင်းတွင် ခွဲခြားဆက်ဆံခြင်းမှာ ပြီးခဲ့သောနှစ်များစွာ မှစ၍ အကြီးအကျယ် လျော့ကျလာပြီ ဖြစ် သည်။
ယင်းမှာ အလုပ်သမားငှားရမ်းခြင်းတွင် ခွဲခြားဆက်ဆံခြင်းကို တားမြစ်ထားသော ဥပဒေများကြောင့် ဖြစ်သည်။
ယနေ့ ကျွနု်ပ်တို့၏ လူမှုဝန်းကျင်တွင် လူအယောက်တိုင်း ပုံစံကွဲပြားသော လူအားလုံးကို တူညီစွာဆက်ဆံရန် နှင့် တူညီသော အခွင့်အရေးများပေးရန် အမိန့်ထုတ်ထားသည်။
တစ်စုံတစ်ယောက်မှ အခြားတစ်ယောက်ကို ငှားရမ်းရာ တွင် ထိုစည်းကမ်းများကို ဖောက်ဖျက်ပါက လူမျိုးမုန်းတီးမှုကြောင့်ကျူးလွန်သော ရာဇဝတ်မှုများအဖြစ် တရားစွဲခံရနိုင် သည်။
လိင်နှစ်သက်မှု ခွဲခြားဆက်ဆံခြင်း ၂၀၀၉ ခုတွင် ဆွီဒင်နိုင်ငံ၊ စတော့ဟုမ်းရှိ Södertörn (ဆိုဒါတွန်း) တက္ကသိုလ် မှ Daniel Ottosson (ဒယ်နီရယ် အိုတို စွန်) ပြုလုပ်သော သုတေသန အပေါ်တွင် အခြေခံ၍ ILGA (အိုင်အယ်လ်ဂျီအေ) က ပြန်တမ်းတစ်စောင် ထုတ်ဝေ ခဲ့သည်။
ထိုသုတေသန မှ ကမ္ဘာပေါ်တွင် လိင်တူဆက်ဆံခြင်း ကို တရားမဝင်ဟု သတ်မှတ်နေဆဲဖြစ်သော နိုင်ငံပေါင်း ၈၀ ရှိပြီး၊ ငါးခုမှာ လိင်တူဆက်ဆံမှုပြုခြင်းအတွက် သေဒဏ် ကျရောက်စေပြီး နိုင်ငံ၏အချို့သောဒေသများတွင် နှစ်ယောက်အား အပြစ်ပေးခဲ့သည်။
[26] အစီရင်ခံစာတွင် ယင်းကို “နိုင်ငံတော်မှ ထောက်ခံသော လိင်တူဆက်ဆံမှု ကြောက်ရွံ့ခြင်း” ဟု ဖော်ပြခဲ့သည်။
ယင်းမှာ အစ္စလာမ် နိုင်ငံများတွင် သို့မဟုတ် ထိုကိစ္စနှစ်ရပ်သည် အစ္စလာမ် အခွင့်အာဏာအောက်ရှိ ဒေသများတွင်ဖြစ်ပွားခြင်း ဖြစ်သည်။
၂၀၀၅ ဖေဖော်ဝါရီ ၅ ရက်တွင် IRIN (အိုင်အာရ်အိုင်အန်) မှ “အီရတ် = ယောက်ျား လိင်တူဆက်ဆံခြင်းသည် တားမြစ်ထားသည့်အရာ ဖြစ်နေဆဲဖြစ်သည်” ဟုခေါင်းစဉ်တပ်ထားသော ပြန်တမ်းတစ်စောင်ကို ထုတ်ဖော်ခဲ့သည်။
ထိုဆောင်းပါးမှဖော်ပြထားသည်မှာ အီရတ်အမျိုးသားရေးကိုဆန့်ကျင်သော မိန်းမလျာတစ်ဦး၏မိသားစုဝင်များမှ ဂုဏ်သိက္ခာထိန်းသိမ်းသည့်အနေဖြင့်သတ်ဖြတ်ခြင်း သည်ဖြစ်နေကျဖြစ်ပြီးတရားဝင် ကာကွယ်မှုအချို့ ပေးထားသည်။
၂၀၀၉ ဩဂုတ်တွင် လူ့အခွင့်အရေးများ စောင့်ကြည့်ရေးအဖွဲ့ပုံနှိပ်ထုတ်ဝေသော ကျယ်ပြန့်သော အစီရင်ခံစာတစ်စောင်တွင် အီရတ်တွင်လိင်တူဆက်ဆံသူ ဟု စွပ်စွဲခံရသူ အမျိုးသားများအား အသေးစိတ် ညှင်းပန်းခြင်းအပါအဝင် အမျိုးသားတို့၏စအိုကို ကော်ဖြင့်ပိတ်ပြီးနောက် ထိုအမျိုးသားများအား ဝမ်းနှုတ်ဆေးကျွေးခြင်း တို့ ပါဝင်သည်။
တောင်အာဖရိက တွင် လိင်တူများ ပေါင်းဖော်ခြင်းများအား "အာဖရိကသား-မစစ်" ဟု မကြာခဏ ရှုတ်ချလေ့ ရှိသည်။
သုတေသန မှ ဖော်ပြထားသည်မှာ Cape (ကိတ်) အနောက်ပိုင်း မှ ၈၆% သော လူမည်း လိင်တူဆက်ဆံ သော မိန်းမ တို့သည် လိင်မှုဆိုင်ရာစော်ကားမှု အားကြောက်ရွံ့စွာဖြင့် နေထိုင်ရသည် ဟူ၏။
ဘာသာစကားကြောင့် ခွဲခြားဆက်ဆံခြင်း ယဉ်ကျေးမှုကွဲပြားခြင်းအား တန်ဖိုးထားသော နိုင်ငံအများစုတွင် ဘာသာစကား ကွဲပြားမှုအား ကာကွယ်ထားပြီး လေးစားမှုလည်းရှိသည်။
သို့သော်လည်း လူတို့မှာ တစ်ခါတစ်ရံ သူတို့နှစ်သက်ပြောဆိုသော ဘာသာစကားသည် သီးသန့်ဖြစ်သော အုပ်စု၊ အဆင့်အတန်း သို့မဟုတ် အမျိုးအစားတို့နှင့် ဆက်နွယ်သောအခါ ကွဲပြားသော ဆက်ဆံမှုတို့ကို ပြုခံရသည်။
အများအားဖြင့် နှစ်သက်ပြောဆိုသော ဘာသာစကားသည် သီးခြား လူမျိုးအုပ်စုများ ၏ အခြားပုံစံတူ ဘာသာစကား သက်သက်သာဖြစ်သည်။
ဤတွင် သီးသန့်ဖြစ်သော ဘာသာစကား သို့မဟုတ် ဒေသစကားကို ပြောသော ပုဂ္ဂိုလ် သို့မဟုတ် လူအုပ်စုအား အစွဲထားဆက်ဆံမှုရှိသောအခါ ခွဲခြားဆက်ဆံခြင်း ဖြစ်လာသည်။
ကိုယ်ခန္ဓာ မသန်စွမ်းမှုကြောင့် ခွဲခြားဆက်ဆံခြင်း ကိုယ်ခန္ဓာမသန်မစွမ်းသူများအား ခွဲခြားဆက်ဆံခြင်းဖြင့် မသန်မစွမ်း မဟုတ်သူတို့အား မျက်နှာသာပေးခြင်းအား စွမ်းဆောင်နိုင်သောဝါဒ သို့မဟုတ် မစွမ်းဆောင်နိုင်သောဝါဒ ဟု ခေါ်သည်။
ကိုယ်ခန္ဓာမသန်မစွမ်းမှုကြောင့် ခွဲခြားဆက်ဆံခြင်းတွင် မသန်မစွမ်းမဟုတ်သူတို့အား ‘သာမန်နေထိုင်မှုစံ’ အဖြစ်ဆက်ဆံပြီး ‘စံပြု’ လူသားတို့အား ဝန်ဆောင်မှုပေးရန် အများပြည်သူဆိုင်ရာ နှင့် ပုဂ္ဂလိကနေရာများ နှင့် ဝန်ဆောင်မှုများ၊ ပညာရေး နှင့် လူမှုရေး အလုပ်များ ဖြစ်လာစေခြင်းဖြင့် အမျိုးစုံသော ကိုယ်ခန္ဓာမသန်မစွမ်းသူများအား ဖယ်ထုတ်ခြင်း ဖြစ်သည်။
မသန်မစွမ်းဖြစ်ခြင်း​ကြောင့်ခွဲခြားဆက်ဆံခံရခြင်းတွင် ဉာဏ်ရည်မသန်စွမ်းခြင်း​ကြောင့်ခွဲခြားဆက်ဆံခံရခြင်းသည် အများဆုံးဖြစ်သည်။
ဘာသာရေးကြောင့် ခွဲခြားဆက်ဆံခြင်း ဘာသာရေးကြောင့် ခွဲခြားဆက်ဆံခြင်း ဟူသည်မှာ လူတစ်ဦး မည်သည်ကို ယုံကြည်သည် သို့မဟုတ် မယုံကြည်သည် အတွက်ကြောင့် လူတစ်ဦး သို့မဟုတ် အုပ်စုတစ်စုအား ကွဲပြားစွာ တန်ဖိုးထားခြင်း သို့မဟုတ် ဆက်ဆံခြင်း ဖြစ်သည်။
ဥပမာအားဖြင့် Ottoman (အော့တိုမန်) Kanun–i–Rayah (ကုနန်-အိုင်-ရာယာ့) လက်အောက်တွင် နေထိုင်သော Balkans (ဘော်ကန်များ) ("rayah" "(ရာယာ့)" သို့မဟုတ် "ကာကွယ်ထားသောအုပ်စု" ဟုလည်း ခေါ်) ဒေသခံ ခရစ်ယာန်လူဦးရေ။
ထိုစကားလုံးအား တစ်ခါတရံတွင် 'လူအုပ်' သို့မဟုတ် 'ပုဂ္ဂိုလ်များ' ဟူသည်ထက် 'ကျွဲ၊နွား' ဟူ၍ rayah (ရာယာ့) တို့၏ အဆင့်နိမ့်မှု အခြေအနေကို အထူးပြုရန် ဘာသာပြန်ဆိုတတ်သည်။
ခရစ်ယာန်များသည် တမင်တကာ လျော့ချထားသော မွတ်စလင်မဟုတ်သူများ လူခွန် နှင့် မိသားစုမှ ခေါ်ယူသွားပြီး အင်အားသုံး၍ အစ္စလာမ်ဘာသာသို့ ပြောင်းလိုက်သော ခုနစ်နှစ်အရွယ် ယောက်ျားလေးများအတွက် သွေးခွန် အပါအဝင် မွတ်စလင်များထက် ပိုမိုမြင့်မားသော အခွန်အခများကို အချိုးအစား မမျှတစွာ အတင်းအဓမ္မ ပေးဆောင်ရသည်။
ဂျူးလူမျိုးတို့အပေါ် အလုပ်အကိုင်များ ကန့်သတ်ခြင်းအား ခရစ်ယာန် အာဏာပိုင်များမှ ပြဋ္ဌာန်းသတ်မှတ်ထားသည်။
ဒေသတွင်း အုပ်ချုပ်သူများနှင့် ဘုရားကျောင်းအရာရှိများသည် ဂျူးတို့အား ကျွမ်းကျင်အလုပ်အကိုင် အများအပြားကို ပိတ်ထားပြီး အခွန် နှင့် ငှားရမ်းခ ကောက်ခံခြင်း နှင့် ပိုက်ဆံချေးခြင်း တို့ကဲ့သို့ "မလွှဲမရှောင်သာသော အနိဌာရုံ" အဖြစ် သာသည်းခံရသော အလုပ်အကိုင်မျိုး လူမှုရေးအရ နိမ့်ကျသည်ဟု မှတ်ယူရသောအစွန်အဖျား အခန်းကဏ္ဍသို့ တွန်းပို့သည်။
ကွဲပြားသောနေရာများတွင် နေထိုင်ရန် ခွင့်ပြုထားသော ဂျူးအရေအတွက်မှာ ကန့်သတ်ထားသည်။
သူတို့မှာ မြို့တစ်မြို့တွင် အမျိုးတူ၊ ဘာသာတူ၊ အောက်ကျ နောက်ကျဖြစ်သူ စုဝေးနေထိုင်ရာ ရပ်ကွက်များ တွင် စုပြုံနေပြီး မြေပိုင်ရန်လည်း ခွင့်မပြုထားပေ။
၁၂၁၅ တွင် စတုတ္ထမြောက်လတ်ထရန်ကောင်စီ အမိန့်ချမှတ်သည်မှာ ဂျူးတို့သည် ကွဲပြားခြားနားသော အဝတ်အစားတို့ကို ဝတ်ဆင်ရမည်ဟူ၏။
ပုံစံသွင်းခြင်း နှင့် ကြားဝင်ခံရသူများ ပုံစံသွင်းခြင်း သည် ခွဲခြားဆက်ဆံခြင်း တစ်မျိုးဖြစ်သည်။
လူတစ်ဦးမှ ပုံစံသွင်းခြင်းပြုသောအခါ အလျော့အတင်း မပြုနိုင်သော အမျိုးအစားများအနေနှင့် တွေးတောကြပြီး ယင်းသည် ဖယ်ရှားပစ်ခြင်း ဟု ခေါ်သော စိတ်ပညာဆိုင်ရာ လုပ်ထုံးလုပ်နည်း နှင့် ဆက်နွယ်နေသည်။
ဖယ်ရှားပစ်ခြင်းဟူသည် တစ်ဦးမှ ရန်လိုမှု သို့မဟုတ် ဒေါသစသည့် ခံစားမှုများအား ထိုခံစားမှုများ၏ရင်းမြစ်မဟုတ်သူ ခံရသူထံသို့ဖြစ်ပေါ်ခံစားရခြင်းဖြစ်သည်။
လူအများမှာကြားဝင်ခံရသူတို့၏အပြစ်မဟုတ်ဘဲဖြစ်လာသည့်ပြဿနာများအတွက်အပြစ်တင်လေ့ရှိကြသည်။
ယင်းမှာဆင်းရဲနွမ်းပါးသောလူမျိုးအုပ်စုနှစ်ခုစီးပွားရေးဆိုင်ရာ ဆုလာဘ်တို့အတွက် တစ်ဦးနှင့်တစ်ဦး ပြိုင်သောအခါတွင် ဖြစ်လေ့ရှိသည်။
ပုံမှန်အားဖြင့် အင်အားမရှိသော အုပ်စုများမှာ လွယ်ကူသောပစ်မှတ်များဖြစ်သောကြောင့် ယင်းတို့သို့ ဦးတည် လေ့ရှိသည်။
၎င်းတွင် မိမိ၏ ကိုယ်ပိုင် ဆန္ဒများ သို့မဟုတ် လက္ခဏာများအား အခြားသူများကို မရည်ရွယ်ဘဲ ထည့်တွက်စေခြင်းဖြစ်သော အာရုံမြင်စေရန် ထိုးပြခြင်းတို့ ပါဝင်လေ့ရှိသည်။
လူမျိုးရေးအဓိကရုဏ်း သို့မဟုတ် လူမျိုးရေးတိုက်ပွဲ ဟူသည်မှာ လူမျိုးအုပ်စုများ အကြား လူမျိုးချစ်တတ်သည့်စိတ် ကြောင့် ဖြစ်ပေါ်လာရသည့် ပဋိပက္ခ ဖြစ်သည်။
ယင်းတို့မှာ စစ်အေးတိုက်ပွဲ ကတည်းက သိသာသောပျံ့နှ့ံမှုကြောင့် နှင့် မကြာခဏ မျိုးဖြုတ်သတ်ဖြတ်ခြင်း ကဲ့သို့သော စစ်မက်ရာဇဝတ်မှုများ ပေါ်ပေါက်စေသောကြောင့် စိတ်ဝင်စားခြင်း ခံရသည်။
လူမျိုးရေးအဓိကရုဏ်း၏ ဘာသာရပ်ဆိုင်ရာဖွင့်ဆိုရှင်းလင်းမှုများမှာ ယေဘုယျအားဖြင့် ကမ္ဘာဦးဝါဒီ၊ ပြဋ္ဌာန်းမှုဝါဒီ နှင့် ဖန်တီးတည်ဆောက်မှုဝါဒီ အတွေးအခေါ်သုံးမျိုးအနက် တစ်ခုသို့ရောက်သွားတတ်သည်။
လူမျိုးရေး အဓိကရုဏ်းသည် စစ်အေးတိုက်ပွဲ အဆုံးကတည်းက ပိုမိုပျံ့နှ့ံလာခြင်း ရှိ၊ မရှိနှင့် အဓိကရုဏ်းတို့ကို ဖြေရှင်းခြင်း အတွက် ပူးပေါင်းဆက်နွယ်ခြင်း နှင့် ပေါင်းစည်းဆောင်ရွက်ခြင်း ကဲ့သို့သောဆောင်ရွက်မှုတို့မှ နည်းလမ်းများစီမံ ပြုလုပ်ထားခြင်းအပေါ်တို့ကို အာရုံစိုက်ပြီး စဉ်းစားဖွယ် အငြင်းပွားမှုတို့ ရှိလာသည်။
လူမျိုးရေးပဋိပက္ခတို့၏ သဘောတရားများ လူမျိုးရေးပဋိပက္ခတို့ဖြစ်စေသောအကြောင်းရင်းများကိုကမ္ဘာဦးဝါဒီ၊ ပြဋ္ဌာန်းမှုဝါဒီနှင့် ဖန်တီးတည်ဆောက်မှုဝါဒီ ဟူသည့် အတွေးသုံးမျိုးအနက်မှ တစ်ခုကိုကိုင်စွဲထားသည့် နိုင်ငံရေးသိပ္ပံသမားများ နှင့် လူမှုရေးသဘောတရားသမားများ တို့ ငြင်းခုံခဲ့ကြသည်။
လူမျိုးရေးပဋိပက္ခအား နားလည်မှုပိုမို တိုးပွားလာစေရန်အတွက် လက်ရှိပညာရှင်တို့သည် အတွေး သုံးမျိုးစလုံး အပေါ်ဆွဲယူလာသည်။
ကမ္ဘာဦးဝါဒီ ရှင်းလင်းချက် လူမျိုးရေးပဋိပက္ခ၏ ကမ္ဘာဦးဝါဒီ ရှင်းလင်းချက်ကိုထောက်ခံသူတို့မှ “ဇီဝရုပ်သွင်လက္ခဏာများနှင့် အထူးသဖြင့် ပိုင်နက် နေရာ တို့ကဲ့သို့သော ကမ္ဘာဦးကတည်းက အရာများသို့ ဦးတည်သော ရိုးရာယုံကြည်မှု နှင့် အပြုအမူတို့ရှိခြင်းကြောင့် လူမျိုးအုပ်စုများ နှင့် နိုင်ငံသားများ တည်ရှိနေခြင်းဖြစ်သည်” ဟု ဆိုသည်။
ကမ္ဘာဦးဝါဒီ ရှင်းလင်းချက်သည် လူမျိုးအုပ်စုတစ်ခု၏ အဖွဲ့သားများအတွင်း သွေးသားတော်စပ်မှု သဘောတရားပေါ်တွင် အမှီပြုထားသည်။
Donald L. Horowitz (ဒေါ်နယ် အယ်(လ်)ဟိုရိုဝစ်(တ်)) မှ “ထိုသွေးသားတော်စပ်မှုမှာ လူမျိုးအုပ်စုများအတွက် မိသားစုဝင်များ တူဆင်ခြင်းအဖြစ်ဖြင့် စဉ်းစားနိုင်ရန် ဖြစ်နိုင်စေသည်” ဟု ဆိုသည်။
လူမျိုးရေးပဋိပက္ခတို့၏ သဘောတရားများအား ဒဏ္ဍာရီအဖြစ်ညွှန်းဆိုနေသော နိုင်ငံရေးသိပ္ပံသမား အတော်များများ ရှိပြီး သူတို့ကဆိုသည်မှာ လူမျိုးရေးပဋိပက္ခတို့၏ ရင်းမြစ်အကြောင်းရင်းတို့မှာ လူမျိုးဝိသေသ မပါဝင်သော်လည်း ဖွဲ့စည်းတည်ထောင်မှုဆိုင်ရာ၊ နိုင်ငံရေးဆိုင်ရာ နှင့် စီးပွားရေးဆိုင်ရာ အချက်များတော်တော်ပါဝင်ခြင်းကြောင့် ဖြစ်သည် ဟူ၏။
ထိုနိုင်ငံရေးသိပ္ပံသမားများမှ လူမျိုးရေးပဋိပက္ခ သဘောတရားတို့သည် အခြေခံပဓာနကျမှုဝါဒီ တစ်ခုဖြစ်သည့် အမှန်တကယ် ထိုအုပ်စုတို့ကြားရှိ စစ်ပွဲများမှာ နိုင်ငံရေးဆုံးဖြတ်ချက်များ၏ ရလဒ်ကြောင့်ဖြစ်သော်လည်း သူတို့သည် တစ်ဦးနှင့်တစ်ဦး သတ်ဖြတ်ရင်းပျက်စီးကိန်းဆိုက်သွားခြင်းသို့ ဦးတည်အဆုံးသတ်သွားသောကြောင့် ဦးတည်ချက် လွဲနေသည်ဟု ဆိုသည်။
အတိုက်အခံအုပ်စုများမှ မိတ်ဆွေနှင့် ရန်သူအား ရိုးရိုးရှင်းရှင်း သတ်မှတ်ခွဲခြားရန် အခြေခံ အကြောင်းချက်များအတွက် လူမျိုးရေးဝိသေသကို အစားထိုးသွားပေမည်။
ပြဋ္ဌာန်းမှုဝါဒီ ရှင်းလင်းချက်များ ပြဋ္ဌာန်းမှုဝါဒီရှင်းလင်းချက်မှာ “၁၉၆၀ နှင့် ၁၉၇၀ နှစ်များတွင် လူမျိုးပေါင်းစုံ မှီတင်းနေထိုင်ရာဟု လက်ခံသတ်မှတ် ထားခဲ့ရန်ဖြစ်သော အမေရိက၌ (လူဖြူ) လူမျိုးဆက်လက်တည်ရှိနေခြင်းအကြောင်း အငြင်းပွားမှုတွင် ထင်ရှားလာ သည်”ဟု Anthony Smith (အန်သိုနီစမစ်) မှ ကောက်ချက်ချသည်။
ထိုသဘောတရားအသစ်မှ “ထိုသို့သော ဆက် လက်တည်ရှိနေမှုမှာ သူတို့၏ယဉ်ကျေးမှုဆိုင်ရာအုပ်စုများမှာ လူမှုဝန်းကျင်မှ အလွှာတို့ထက် ပိုမိုအကျိုးသက်ရောက် နိုင်ကြောင်းတွေ့ရသဖြင့် လူထုလှုပ်ရှားမှုဖြစ်ပွားရာများအဖြစ်နှင့် မိမိတို့အာဏာနှင့် အင်အားတို့အတွက် ယှဉ်ပြိုင်မှုတွင် ပါဝင်စေခြင်းတို့အဖြစ် အသုံးချခဲ့သော လူထုခေါင်းဆောင်တို့၏ လှုပ်ရှားမှုများမှ ရလဒ်ဖြစ်ကြောင်း ရှင်းပြရန် ကြိုးပမ်း ခဲ့သည်။
”ထိုလူမျိုးသတ်မှတ်ဖွင့်ဆိုခြင်းအဖြစ်တွင် “လူမျိုးဝိသေသနှင့် လူမျိုးစုများအား ပြဋ္ဌာန်းမှုဆိုင်ရာ လက္ခဏာ များအဖြစ် ရှုမြင်၍ တစ်စုံတစ်ရာသော အဆုံးသတ်မှုများသို့ ရောက်ရန်အတွက် စုစည်းထားခြင်း ဖြစ်ပေသည်”။
ပြဋ္ဌာန်းမှုဝါဒီရှင်းလင်းချက်တွင် လူမျိုးဝိသေသမှာ ခိုင်မြဲသောရှုမြင်မှုဖြစ်ခြင်း၊ မဖြစ်ခြင်းသည် အရေးပါလှသည် မဟုတ် ပေ။
ထို့အပြင် ထိုအတွေးအခေါ်၏ ပညာရှင်များသည် လူမျိုးကွဲပြားမှုသည် ပဋိပက္ခများတွင် အစိတ်အပိုင်းတစ်ခု ဖြစ် သည်၊ ဟူသည် နှင့် စစ်မက်လိုလားသောလူအများအပြားမှ ထိုကွဲပြားမှုတို့အတွက် တိုက်နေကြခြင်းဖြစ်သည် ဟူသည် တို့ကိုလည်း မည်သည်ကိုမှ အများအားဖြင့် ဆန့်ကျင်ခြင်း မပြုပေ။
ပြဋ္ဌာန်းမှုဝါဒီမှ လူမျိုးကွဲပြားမှုသည် ပဋိပက္ခများကို ရှင်းလင်းပြရန် လုံလောက်မှုမရှိဟုသာ ရိုးရှင်းစွာ အဆိုပြုသည်။
ဖန်တီးတည်ဆောက်မှုဝါဒီ ရှင်းလင်းချက် အသိပညာဟူသည် လေ့လာသင်ယူသူများ၏ ကိုယ်တွင်းတွင်ရှိသည်ဟု ရှင်းလင်းစွာပြဆို ဆောင်ရွက်မှုများ ပြုလုပ်ခဲ့ သော Jean Piaget (ဂျင်း ပီရာဂတ်) အား ယေဘုယျအားဖြင့် ဖန်တီးတည်ဆောက်မှုဝါဒီ၏ သဘောတရားကို တရားဝင်ဖြစ်အောင်ဖော်ထုတ်ခဲ့ခြင်းအဖြစ် မှတ်ယူရသည်။
ထည့်သွင်းစဉ်းစားခြင်း နှင့် စိတ်တွင်လက်ခံစွဲမှတ်ခြင်း တို့ ပြုလုပ်ခြင်းများမှ လူတို့သည် အတွေးအခေါ်အသစ်များကို သူတို့၏အတွေ့အကြုံများမှ တည်ဆောက်ဖန်တီးနိုင်မည် ဟု အကြံပြုခဲ့သည်။
လူတစ်ယောက်သည် စိတ်တွင်လက်ခံစွဲမှတ်သောအခါ ရှိနှင့်ပြီးသား ဘောင်ပုံသဏ္ဍန်အား ပြောင်း လဲခြင်း မပြုဘဲနှင့် အတွေ့အကြုံအသစ်ကို ဖြည့်သွင်းပေါင်းစပ်သည်။
ယင်းမှာ ထိုသူ၏အတွေ့အကြုံတို့သည် သူတို့ ကိုယ်တွင်းမှ ကမ္ဘာကြီးအားကိုယ်စားပြုမှုများနှင့် ယှဉ်ညှိနိုင်မှုရှိမှ ဖြစ်နိုင်သော်လည်း၊ မှားယွင်းနေသောနားလည်မှု တစ်ခုကို ပြောင်းလဲရန် မအောင်မြင်သောကြောင့်လည်း ဖြစ်နိုင်သည်။
ဥပမာ - သူတို့မှာ အဖြစ်အပျက်များကို သတိမ ထားမိခြင်း၊ အခြားသူများထံမှ စကားများကို နားလည်မှုလွဲခြင်း သို့မဟုတ် အဖြစ်အပျက်တစ်ခုသည် ကြက်ကန်း ဆန်အိုးတိုးခြင်းဖြစ်၍ ကမ္ဘာကြီးအကြောင်း သတင်းအချက်အလက်ကဲ့သို့ အရေးကြီးခြင်းမရှိဟု ဆုံးဖြတ်ခြင်း တို့ ကြောင့်ဖြစ်သည်။
ဆန့်ကျင်ဘက်အနေနှင့် တစ်စုံတစ်ဦး၏ အတွေ့အကြုံတို့သည် သူ၏ကိုယ်တွင်း ကိုယ်စားပြုမှု များနှင့် ဆန့်ကျင်သောအခါ သူ၏ ကိုယ်တွင်းကိုယ်စားပြုမှုများနှင့် အံဝင်ရန် အတွေ့အကြုံများအား သူ၏ ရှုမြင်ပုံတို့ကို ပြောင်းလဲပေလိမ့်မည်။
ထိုသဘောတရားအရ ထည့်သွင်းစဉ်းစားခြင်းဟူသည် တစ်စုံတစ်ဦး၏ ပြင်ပကမ္ဘာနှင့်ဆိုင်သော စိတ်တွင်း ကိုယ်စားပြုမှုများအား အတွေ့အကြုံအသစ်တို့နှင့် အံဝင်စေရန် ပုံစံပြန်ပြောင်းသည့် ဖြစ်စဉ်ပင် ဖြစ်သည်။
ထည့်သွင်းစဉ်းစားခြင်းဟူသည်အား မိမိတို့မှ ကမ္ဘာကြီးသည်ဤနည်းဤပုံနှင့် ဖြစ်ပျက်နေသည်ဟုတွက်ချက် လှုပ်ရှား ပြီး ထိုတွက်ချက်မှုများ မှားယွင်းသောအခါ မိမိတို့ကျရှုံးရသော်လည်း ထိုအတွေ့အကြုံသစ်အား ထည့်သွင်း စဉ်းစား ခြင်းပြု၍ မိမိတို့စံပြုထားသော ကမ္ဘာကြီးလည်ပတ် အလုပ်လုပ်ပုံနည်းလမ်းကို ပုံစံပြန်ပြောင်းခြင်းဖြင့် ကျရှုံးမှုများ၊ သို့မဟုတ် သူတစ်ပါးတို့၏ ကျရှုံးမှုများ အတွေ့အကြုံတို့မှ သင်ယူခြင်း ဖြစ်စဉ် အဖြစ်နားလည်နိုင်သည်။
ဖန်တီးတည်ဆောက်ခြင်းသည် တစ်စုံတစ်ရာသော သင်ကြားနည်းပညာ တစ်ခု မဟုတ်ကြောင်း သတိပြုရန် အရေးကြီး ပါသည်။
စင်စစ်တွင် ဖန်တီးတည်ဆောက်ခြင်းဟူသည် သင်ခန်းစာတစ်ခုကိုနားလည်ရန် သင်ယူသူတို့မှ မိမိတို့၏ အတွေ့အကြုံများကို အသုံးချခြင်း ရှိခြင်း၊ မရှိခြင်း သို့မဟုတ် လေယာဉ်ပျံပုံစံတစ်ခုတည်ဆောက်ခြင်း အတွက် လမ်းညွှန်ချက်များကို လိုက်နာခြင်းရှိခြင်း၊ မရှိခြင်း တို့ကို ဘေးဖယ်၍ သင်ယူမှုတို့ မည်သို့ဖြစ်ပျက်သည်ကို ဖော်ပြသော သဘောတရားတစ်ခု ဖြစ်သည်။
ထိုကိစ္စနှစ်ရပ်လုံးတွင် ဖန်တီးတည်ဆောက်ခြင်း သဘောတရားမှ အကြံပြု ထားသည်မှာ သင်ယူသူများသည် သူတို့အတွေ့အကြုံများမှထုတ်ယူ၍ အသိအမြင်တို့ကို တည်ဆောက်ကြရန် ဖြစ် သည်။
သို့သော် ဖန်တီးတည်ဆောက်ခြင်းသည် တက်ကြွစွာသင်ယူခြင်း သို့မဟုတ် သင်ယူခြင်း တို့ကို တိုးမြှင့်သော သင်ကြားနည်း နည်းလမ်းတို့နှင့် ဆက်နွယ်နေလေ့ရှိသည်။
ဖန်တီးတည်ဆောက်မှုဝါဒီ၏ တတိယမြောက်ရှင်းလင်းချက်အစုမှ လူမှုရေးအရ တည်ဆောက်ထားသော လူမျိုးအုပ်စု တို့ သဘာဝ၏ အရေးပါပုံကို Benedict Anderson (ဘန်းနီဒစ် အန်ဒါဆင်) ၏ စိတ်ကူးထားသော လူမှုဝန်းကျင် သဘောတရားအား ဆွဲထုတ်ခြင်းဖြင့် အလေးထားပြခဲ့သည်။
ယင်းရှင်းလင်းချက်အား ထောက်ခံသူတို့မှ Rwanda (ရဝမ်ဒါ) အား ၁၉၃၀ နှစ်များက ကျွဲနွားပိုင်ဆိုင်မှု၊ သွင်ပြင်တိုင်းတာမှုများ နှင့် ဘုရားကျောင်းမှတ်တမ်းများ ပေါ်တွင် အခြေခံသည့် ဘယ်လ်ဂျီယံကိုလိုနီအင်အား ကြောင့် Tutsi (တက်စီ) /Hutu (ဟူတူ) ကွဲပြားခြင်း အဖြစ်ကတည်းက ဥပမာတစ်ခုအဖြစ် ထောက်ပြခဲ့သည်။
ထိုအပေါ်တွင် အခြေခံ၍ မှတ်ပုံတင်ကတ်များ ထုတ်ပေးခဲ့ပြီး ယင်းမှတ်တမ်းများ သည် ၁၉၉၄ မျိုးဖြုတ်သတ်ဖြတ်ခြင်း တွင် အဓိက အခန်းကဏ္ဍတစ်ခု အဖြစ်ပါဝင်သည်။
လူမျိုးရေးပဋိပက္ခ နှင့် ပြည်တွင်းစစ်ပွဲများ ဆိုင်ရာ ပညာရှင်များမှ လတ်တလောတွင် ထိုရိုးရာအတွေးအခေါ် သုံးခု စလုံးမှ အတွင်းသဘောတို့ကို ထုတ်ယူထားသော သဘောတရားတို့ဖြင့် မိတ်ဆက်ပေးခဲ့သည်။
လူမျိုးစု အကြမ်းဖက်မှု တို့၏ပထဝီဝင်တွင် ဥပမာအားဖြင့် Monica Duffy Toft (မောနီကာ ဒတ်ဖီ တော့(ဖ်)) မှ လူမျိုးအုပ်စုများ မည်သို့ အခြေချ နေထိုင်မှုပုံစံများ၊ လူမှုရေးအရတည်ဆောက်ထားသော အမှတ်သညာပြုမှုများ၊ ဩဇာတိက္ကမနှင့် ပြည့်စုံသော ခေါင်းဆောင်များ၊ မခွဲခြားနိုင်ခြင်း ဆွေးနွေးချက်၊ နှင့်ထုံးတမ်းအစဉ်အလာတို့သည် အငြင်းပွားမှုတစ်ခုကို အကြမ်း ဖက်မှုဖြစ်အောင်တိုးမြှင့်စေပြီး၊ ထိုသို့ပြုလုပ်ခြင်းသည်ပင် ယှဉ်ပြိုင်သောအုပ်စုများအား နိမ့်ကျစွာထားခဲ့ရန်အတွက် ဖြစ်သည်ဟု စဉ်းစားချင့်ချိန်စွာဆောင်ရွက်သူတို့အား ဦးတည်စေနိုင်ကြောင်းနှင့် ပတ်သက်၍ ပြည်နယ်တို့၏ စိုးရိမ်မှု တို့ကို ဖော်ပြခဲ့သည်။
ထိုသုတေသနသည် ကမ္ဘာဦးဝါဒ၊ ပြဋ္ဌာန်းမှုဝါဒ သို့မဟုတ် တည်ဆောက်ဖန်တီးမှုဝါဒ တစ်ခု တည်းနှင့် ဖြေရှင်းရန်ခက်ခဲသည်များ၊ မည်သည့်အတွက်ကြောင့် အချို့လူမျိုးများသည် အငြင်းပွားမှုမှ အကြမ်းဖက်မှုသို့ တိုးမြှင့်သွားချိန်တွင် တူညီသောပထဝီအနေအထားဒေသတွင်းရှိ အခြားသူတို့မှာ ထိုသို့မပြုလုပ်ကြကြောင်း ကဲ့သို့သော လက်တွေ့အရှုပ်အထွေးများကို ညွှန်းဆိုပြထားသည်။
စစ်အေးတိုက်ပွဲ နောက်ပိုင်း ကမ္ဘာ့လူမျိုးရေး ပဋိပက္ခများ လူမျိုးရေးပဋိပက္ခများကို လေ့လာခြင်းမှာ ကာလရှည်ကြာခဲ့ပြီဖြစ်သော်လည်း လူမျိုးရေးပဋိပက္ခ အလွန်နှိုင်းယှဉ် လေ့လာသော လူမှုရေးသိပ္ပံနယ်ပယ်ခွဲတို့၏ စင်စစ်စိတ်ဝင်စားမှုသည် လူမျိုးရေးပဋိပက္ခများမှ အကြမ်းဖက်မှုနှင့် ပြည် တွင်းစစ်တို့အဖြစ်သို့ တိုးပွားပြီး နောက်ဆက်တွဲဖြစ်လာသည့် ဆိုဗီယက်ယူနီယံ ပြိုကွဲခြင်း နှင့် ယူဂိုဆလားဗီးယား ပြိုကွဲခြင်း တို့သို့ ရောက်ရှိသွားသည်။
စစ်အေးတိုက်ပွဲ၏ အဆုံးသတ်ကြောင့် လူမျိုးရေးပဋိပက္ခ တို့အကြောင်း အရေးပါ သော မေးခွန်းနှစ်ခုတွင် စိတ်ဝင်စားမှု တောက်ပလာခဲ့သည်။
ယင်းတို့မှာ လူမျိုးရေးပဋိပက္ခ မြင့်တက်နေပြီလား နှင့် အချို့သော လူမျိုးရေးပဋိပက္ခတို့မှ ဆိုးရွားပြင်းထန်သော အကြမ်းဖက်မှုများအဖြစ်သို့ တိုးပွားလာသည်ဟု ဖော်ပြ ထားသဖြင့် (လုံခြုံရေးဆိုင်ရာလေ့လာမှုများ၊ နည်းဗျူဟာဆိုင်ရာလေ့လာမှုများ၊ ပြည်နယ်တွင်းနိုင်ငံရေး) စသည့် မည်သူ၊ မည်သည့် အကြမ်းဖက်မှုအကြီးစားဆိုင်ရာ ပညာရှင်တို့မှ ရှင်းလင်းပြောဆိုနိုင်သည့်နည်းများ ပေးနိုင်မည်နည်း တို့ ဖြစ်သည်။
လူမျိုးရေးပဋိပက္ခနှင့် ဆက်နွယ်၍ အငြင်းပွားမှုအများဆုံးသော ကိစ္စများအနက်တစ်ခုမှာ ယင်းသည် စစ်အေးတိုက်ပွဲ ပြီးကာလတွင် ပို၍ သို့မဟုတ် လျော့၍ ပျံ့နှ့ံလာမှု ရှိ၊ မရှိ ဖြစ်သည်။
စစ်အေးတိုက်ပွဲ အဆုံးတွင် Samuel P. Huntington (ဆင်မူရယ် ပီ ဟွန်တင်းတွန်) နှင့် Robert D. Kaplan (ရောဘတ် ဒီ ကပ်လန်) တို့ ပါဝင်သော တက္ကသိုလ်ဆရာများမှ ပဋိပက္ခများ တိုးပွား၊ ပွားများခြင်းသည် လူမှုတိုးတက်မှုဆိုင်ရာ အငြင်းပွားတိုက်ခိုက်မှုများ၊ လူမျိုးစုနွယ်အလိုက် စရိုက်၊ အရင်းအမြစ် ရှားပါးခြင်း နှင့် လူဦးရေထူထပ်ခြင်း စသည့် လောင်စာမီးများကြောင့် ဖြစ်သည် ဟု မှန်းဆခဲ့ကြသည်။
စစ်အေးတိုက်ပွဲအပြီးကာလသည် မူလကွန်မြူနစ်နိုင်ငံများအတွင်းတွင် လူမျိုးရေးဆိုင်ရာအသိပေးသော ချစ်ကြည်မှု ရုပ်သိမ်းသည့် လှုပ်ရှားမှုများ အများအပြားလွှမ်းမိုးလျက်ရှိသည် ကိုတွေ့ရသည်။
former Yugoslavia (ယခင်ယူဂိုဆလားဗီးယား)၊ Moldova (မိုလ်ဒိုဗာ) တွင် Transnistria (ထရန်စနီးစတြီးယား)၊ Azerbaijan (အေဇာဘေဂျန်) တွင် Armenians (အာမန်းနီးရန်း(စ်))၊ Georgia (ဂျော်ဂျီယာ) တွင် Abkhaz (အတ်ဘ်ခါး(ဇ်)) နှင့် Ossetians (အိုစက်တီးရန်း(စ်)) နှင့် Russian Federation (ရုရှ) တွင် Chechens (ချီချန်းစ်) လူမျိုးများတွင် ချစ်ကြည်မှုရုပ်သိမ်းသည့်လှုပ်ရှားမှုများမှ ပဋိပက္ခများ ပါဝင်လာသည်။
သို့သော်လည်း အချို့သော သဘောတရားသမားများမှ စစ်အေးတိုက်ပွဲအတွင်းတွင် တိုက်ခဲ့သော ကိုယ်စားလှယ် ဆိုင်ရာတိုက်ပွဲ အများအပြားမှာ စင်စစ်အားဖြင့် စစ်အေးတိုက်ပွဲ၏စမှတ်များအဖြစ်အရေခြုံထားသည့် လူမျိုးရေးပဋိပက္ခ များ ဖြစ်နေသည့်အတွက် ယင်းမှာ လူမျိုးရေးပဋိပက္ခဖြစ်ပေါ်မှုများ တိုးပွားလာခြင်းကို ကိုယ်စားပြုခြင်းမဟုတ်ကြောင်း အခိုင်အမာဆိုကြသည်။
ကွန်မြူနစ်ဝါဒ ကျရှုံးခြင်း နှင့် အားလုံးသော စစ်မက်၊ ပြည်နယ်တွင်းစစ်ပွဲများ၊ လူမျိုးရေး စစ်ပွဲများ၊ တော်လှန်ရေး စစ်ပွဲများ နှင့် ဒုက္ခသည်များနှင့် ပြောင်းရွှေ့ခံနေရသူများ အရေအတွက်တို့ လျော့ကျ လာသည်နှင့်အတူ အရင်းရှင်ဝါဒ နိုင်ငံများ အများအပြား တိုးပွားလာမှုတို့ကို သုတေသနတို့မှ ဖော်ပြသည်။
စင်စစ်တွင် အချို့သောပညာရှင်တို့မှ လူမျိုးရေးပဋိပက္ခ၏ သဘောတရားများသည် အသုံးဝင်ပါ၏ လောဟု မေးခွန်းများ ထုတ်လာကြပြီဖြစ်သည်။
အချို့မှာ လူမှုဖွံ့ဖြိုးလာခြင်း ပဋိပက္ခတို့ကို စစ်ဆေးရန် စာတမ်း ပြုစုကြိုးစားမှုပြုလာကြပြီး စစ်အေးတိုက်ပွဲပြီးဆုံးကတည်းက အခြားသောလူမျိုးရေးပဋိပက္ခတို့နှင့် ယှဉ်ရာတွင် ပြင်းအားများလာခြင်း မရှိသည့် အတွက် ယင်းမှာ လက်တွေ့လုပ်ဆောင်ရန် ခက်ခဲကြောင်းတွေ့ရှိလာကြသည်။
လူမျိုးရေးပဋိပက္ခ စည်းမျဉ်းများ ပညာရှင်အများအပြားမှ လူမျိုးရေးပဋိပက္ခတို့အား ပြေလည်အောင်ဖြေရှင်းပေးခြင်း၊ ဖြေရှင်းစီမံခြင်း သို့မဟုတ် အသွင် ပြောင်းပေးခြင်း တို့အတွက် ရနိုင်သောနည်းလမ်းများကို ပေါင်းစပ်ဖော်ထုတ်ရန် ကြိုးစားကြသည်။
ဥပမာ- John Coakley (ဂျွန် ကုတ်(ခ်)လေး) မှ နိုင်ငံများတွင် အသုံးပြုနေသော သူစာရင်းပြုစုထားသည့် ဒေသခံနေထိုင်မှုများ၊ ထည့်သွင်းလက်ခံ စဉ်းစားပေးခြင်း၊ လက်ခံသတ်မှတ်ခြင်း၊ ယဉ်ကျေးမှုများမွေးစားခြင်း၊ လူဦးရေများပြောင်းရွှေ့ခြင်း၊ နယ်နိမိတ်များအပြောင်းအလဲ၊ မျိုးဖြုတ်သတ်ဖြတ်ခြင်း နှင့် လူမျိုးတို့အဆုံးစီရင်မှုတို့ပါဝင်သည့် ပဋိပက္ခ ပြေလည် အောင် ဖြေရှင်းခြင်းနည်းလမ်းများ ပုံနှိပ်မှု ကို စတင်ထုတ်ဖော်ခဲ့သည်။
John McGarry (ဂျွန် မက်ဂယ်ရီ) နှင့် Brendan O'Leary (ဘရန်ဒန် အိုလီရာရီ) တို့မှ နိုင်ငံရေးအရ အင်အားကြီး သော လူမျိုးရေးပဋိပက္ခ စည်းမျဉ်းနည်းလမ်းများ ရှစ်ခုပါသော အမျိုးအစားခွဲနည်းစနစ် ကို ဖော်ထုတ်ခဲ့သည်။
၎င်းမှာ နိုင်ငံများတွင် တစ်ခုနှင့် တစ်ခုပေါင်းစပ်၍ သုံးစွဲနေလေ့ရှိကြောင်းကို သူတို့ သတိထားမိကြသည်။
ယင်းတို့တွင် လူ့ကျင့်ဝတ်အရ ထင်ထင်ရှားရှား လက်ခံမှုမပြုနိုင်သော နည်းလမ်းအတော်များများ ပါဝင်သည်။
ကွဲပြားချက်များကို ဖယ်ရှားရန်အတွက် နည်းလမ်းများ - မျိုးဖြုတ်သတ်ဖြတ်ခြင်း လူထုတစ်ရပ်လုံးကိုပြောင်းရွှေ့ရန် အတင်းအဓမ္မပြုလုပ်ခြင်း ခွဲခြားခြင်း နှင့်/သို့မဟုတ် ခွဲထွက်ခြင်း(ကိုယ်ပိုင်ဆုံးဖြတ်ခြင်း) ပေါင်းစည်းခြင်း နှင့်/သို့မဟုတ် လက်ခံသတ်မှတ်ခြင်း ကွဲပြားချက်များကို ဖြေရှင်းစီမံရန်အတွက် နည်းလမ်းများ လွှမ်းမိုးခြင်းဖြင့် ထိန်းချုပ်ခြင်း ကြားဝင်စေ့စပ်ခြင်း ( တတိယ-ပါတီမှ ဆောင်ရွက်ပေးခြင်း) နိုင်ငံကိုခွဲခြမ်းခြင်း နှင့်/သို့မဟုတ် ဗဟိုအစိုးရနှင့်သီးခြားပြည်နယ်အစိုးရခွဲအုပ်ချုပ်ခြင်း ပူးပေါင်းဆောင်ရွက်ခြင်းဝါဒ သို့မဟုတ် အာဏာမျှသုံးခြင်း Category:ပဋိပက္ခများ။
လူမျိုးစု တစ်ခု (သို့မဟုတ် လူမျိုး) သည် လူအများ စုထားသည့်အဖွဲ့ တစ်ခုဖြစ်ပြီး အဖွဲ့ဝင်များသည် တူညီသော ဆက်ခံမှု၊ တူညီသော ဘာသာစကား၊ တူညီသော ယဉ်ကျေးမှု (ကိုးကွယ်မှု တစ်ခုတည်းကို အတူကိုးကွယ်ခြင်း အပါ အဝင်) နှင့် တူညီသောမျိုးရိုး သို့မဟုတ် မျိုးနွယ်စုတွင်းတွင်သာလက်ဆက်ခြင်း တို့ကို အလေးထားသည့် သဘော တရားတို့မှတဆင့် တစ်ဦးနှင့် တစ်ဦး အမှတ်သညာ ပြုကြသည်။